PATVIRTINTA

Vilniaus lopšelio-darželio „Švelnukas“ direktoriaus 2024 m. spalio 28 d.

įsakymu Nr.V-2024.75

# IKIMOKYKLINIO UGDYMO MOKYTOJO PAREIGYBĖS APRAŠYMAS

**I SKYRIUS BENDROJI DALIS**

1. Vilniaus lopšelio-darželio ,,Švelnukas“ ikimokyklinio ugdymo mokytojo pareigybė yra priskiriama specialistų pareigybių grupei.
2. Pareigybės lygis: A2.
3. Pareigybės paskirtis: ugdyti vaikus nuo 1,5 iki 5-6 metų atsižvelgiant į lopšelio-darželio patvirtintą ikimokyklinio ugdymo organizavimo modelį.
4. Pavaldumas: ikimokyklinio ugdymo mokytojas pavaldus direktoriui ir tiesioginiam vadovui – direktoriaus pavaduotojui ugdymui.

# II SKYRIUS

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Ikimokyklinio ugdymo mokytojui keliami kvalifikaciniai reikalavimai:
	1. turėti aukštąjį arba aukštesnįjį išsilavinimą, atitinkantį Švietimo įstatymo reikalavimus;
	2. būti įgijus ikimokyklinio / priešmokyklinio amžiaus vaikų mokytojo kvalifikaciją;
2. ikimokyklinio ugdymo mokytojas turi žinoti ir išmanyti:
	1. naudotis informacinėmis technologijomis;
	2. lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;
	3. pagal kompetenciją taikyti savo darbe ugdymą reglamentuojančius teisės aktus;
	4. planuoti ir organizuoti savo veiklą, spręsti iškilusias problemas;
	5. gebėti kaupti, sisteminti, apibendrinti informaciją ir rengti išvadas.
3. Ikimokyklinio ugdymo mokytojas privalo vadovautis:
	1. Lietuvos Respublikos švietimo įstatymu;
	2. Vaiko teisių konvencija;

Lietuvos Respublikos Vyriausybės nutarimais bei Švietimo mokslo ir sporto ministerijos teisės aktais, reglamentuojančiais ikimokyklinio amžiaus vaikų ugdymą;

* 1. darbo tvarkos taisyklėmis;
	2. darbo sutartimi;
	3. šiuo pareigybės aprašymu;
	4. kitais lopšelio-darželio lokaliniais dokumentais (įsakymais, potvarkiais, nurodymais, taisyklėmis ir pan.).

# ŠIAS PAREIGAS EINANČIO DARBUOTOJO FUNKCIJOS

1. Ikimokyklinio ugdymo pedagogas vykdo šias funkcijas:
	1. vadovaujasi šiais principais:
		1. *integralumo*- siekiama visuminės vaikų raidos, užtikrinamas darnus visų pasiekimų sričių gebėjimų plėtojimas, ugdymo(si) sričių tarpusavio ryšiai, vidinės turinio sąsajos kiekvienoje ugdymo(si) srityje, vaikų veiklos integralumas
		2. *vaiko raidos ir ugdymo(si) dermės* – ugdymo(si) procese atsižvelgiama į raidos nulemtą vaikų poreikių, patirties ir gebėjimų įvairovę ir skatinama visapusiška vaiko raida – fizinė, emocinė, socialinė, pažinimo, komunikavimo, meninės raiškos
		3. *žaismingumo* – žaismingumas yra viso ikimokyklinio vaikų ugdymo(si) pagrindinis bruožas, neatsiejama tyrinėjimo, eksperimentavimo, fantazavimo, kūrybos dalis, o žaidimas – svarbiausia savarankiška vaiko veikla;
		4. *ugdymo(si) mokykloje ir šeimoje dermės* – derinami šeimos ir institucijos interesai ir lūkesčiai, požiūris į vaiko ugdymą(-si), šeima įtraukiama į ugdymo procesą, rūpinamasi jos švietimu;
		5. *sociokultūrinio kryptingumo* -ugdymas(is) yra grindžiamas žmogiškosiomis, tautinėmis ir pilietinėmis vertybėmis, padedančiomis vaikams įsitraukti į supančią kultūrinę aplinką ir didinančiomis atvirumą kultūrinei bei kalbinei įvairovei;
	2. sistemingai stebi ir vertina vaiko pažangą ir pasiekimus, socialinę-kultūrinę kompetenciją, įvairiais būdais fiksuoja vaiko pasiekimus;
	3. daro išvadas apie kiekvieno vaiko patirties kaupimo ypatumus, prireikus inicijuoja individualių ugdymo(-si) programų rengimą, dalyvauja jas rengiant;
	4. organizuoja pedagoginį procesą, orientuotą į individualius vaiko ugdymo(-si) poreikius, ikimokyklinio ugdymo tikslus ir uždavinius;
	5. kuria stimuliuojančią, funkcionalią, dinamišką, psichologiškai ir fiziškai saugią ugdymo(-si) aplinką;
	6. supažindina šeimą su ikimokyklinio ugdymo ypatumais, nuolat informuoja apie vaiko daromą ugdymo(si) pažangą;
	7. skatina tėvus dalyvauti grupės veikloje, rūpinasi tėvų švietimu, pagal kompetenciją teikia informaciją, konsultuoja;
	8. parenka ugdymo metodus ir priemones, atitinkančias vaikų ugdymo(-si) poreikius, organizuodama ugdymą(si) taiko UDM;
	9. taiko specialias kalbos mokymo metodikas vaikams iš kitakalbių ar mišrių šeimų, jeigu tėvai ketina juos leisti į mokyklą ne gimtąja kalba;
	10. bendradarbiauja su įstaigos ikimokyklinio, priešmokyklinio, meninio ugdymo, fizinio lavinimo mokytojais, švietimo pagalbos, sveikatos priežiūros specialistais (logopedas, specialiuoju pedagogu, psichologu, darželio mokytojais ir kt.);
	11. bendrauja ir bendradarbiauja su vietos bendruomene, administracinėmis bei socialinės rūpybos įstaigomis, įvairiomis visuomeninėmis organizacijomis ir kt., prisideda prie bendruomenės socialinių programų įgyvendinimo;
	12. pagal kompetenciją konsultuoja lopšelio-darželio mokytojus, kitus su ikimokyklinio amžiaus vaikų ugdymu susijusius asmenis ar socialinių partnerių atstovus;
	13. inicijuoja ir/ar dalyvauja bendruose įstaigos renginiuose, projektuose, iniciatyvose ir kitose veiklose;
	14. inicijuoja ir/ar dalyvauja įvairiuose renginiuose, parodose, konkursuose už įstaigos ribų;
	15. dalinasi gerąją patirtimi su įstaigos bendruomene, socialiniais partneriais, bei lopšelio-darželio internetinėje svetainėje ir elektroninėje aplinkoje ELIIS;
	16. tobulina savo kvalifikaciją;
	17. vykdo direktoriaus, direktoriaus pavaduotojo ugdymui nenuolatinio pobūdžio pavedimus tam, kad būtų įgyvendintas lopšeliui-darželiui priskirtų funkcijų vykdymas ir/ar pasiekti lopšelio- darželio veiklos tikslai;
	18. direktoriaus, direktoriaus pavaduotojui ugdymui pavedimu, nesant darbuotojų dėl ligos, atostogų ar kitų priežasčių, pagal kompetenciją laikinai vykdo jų pareigas, siekiant užtikrinti darbų veiklos tęstinumą.

# VAIKŲ SAUGUMO UŽTIKRINIMAS

1. Ikimokyklinio ugdymo mokytojas, įtaręs ar pastebėjęs žodines, fizines, socialines patyčias, smurtą:
	1. nedelsdamas įsikiša ir nutraukia bet kokius tokį įtarimą keliančius veiksmus;
	2. primena ugdytiniui, kuris tyčiojasi, smurtauja ar yra įtariamas tyčiojimusi, lopšelio-darželio nuostatas ir elgesio taisykles;
	3. raštu informuoja patyrusio patyčias, smurtą ugdytinio grupės mokytoją apie įtariamas ar įvykusias patyčias;
	4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz., policiją, greitąją pagalbą ir kt.).

# V SKYRIUS

**ŠIAS PAREIGAS EINANČIO DARBUOTOJO DARBO ORGANIZAVIMAS**

1. Ikimokyklinio ugdymo grupėje dirba vienas ikimokyklinio ugdymo mokytojas taip:
	1. ikimokyklinio ugdymo mokytojo darbo valandų norma per savaitę – ne daugiau kaip 36 valandos (30 val. skiriama tiesioginiam darbui su mokiniais, 6 val. – netiesioginiam darbui su mokiniais);
	2. grupėje vykstantį ugdymą reglamentuoja Ikimokyklinio ugdymo programa ir konkrečios grupės ugdymo(si) tikslai (socialinė ir kultūrinė vaikų patirtis, jų brandumas ir kt.).
	3. ugdymas grupėje vyksta kaip vientisas procesas; jis neskaidomas į atskiras sritis (atskirus dalykus) ir vyksta integraliai;
	4. pabrėžiamas ikimokyklinio amžiaus vaikų pažangos, esminių gebėjimų ir vertybinių nuostatų siekis 18-oje ugdymo(si) sričių;
	5. vaikams numatomas tinkamas grupės dienos ritmas, sudaromos tinkamos sąlygos vaikų poilsiui ir maitinimui – pakankamai laiko skiriama pietums, numatomas laikas ir vieta vaikų poilsiui ir t.t.;
	6. mokymo priemonėmis vaikus aprūpina – lopšelis-darželis;

# VI SKYRIUS ATSAKOMYBĖ

1. Ikimokyklinio ugdymo mokytojas atsako už:
	1. Lietuvos Respublikos įstatymų, kitų teisės aktų, lopšelio-darželio nuostatų, darbo tvarkos taisyklių, etikos normų laikymąsi;
	2. tinkamą priskirtų funkcijų, direktoriaus pavaduotojo pavedimų atlikimą;
	3. vaikų saugumą ir sveikatą teisės aktų nustatyta tvarka; garantuoja vaikų fizinį ir psichologinį saugumą ugdymo(si) proceso metu įstaigoje ir už jos ribų: grupėje, salėje, kitose įstaigos erdvėse, lauko žaidimų aikštelėse ir kt.;
	4. lopšelio-darželio direktoriaus informavimą apie pastebėtą ar įtariamą vaikų teisių pažeidimą;
	5. vaikų išleidimą į namus tik su tėvais (globėjais), kitais suaugusiais asmenimis, turint raštišką tėvų (globėjų) sutikimą (prašymą);
	6. laiku pildomą dokumentaciją;
2. Ikimokyklinio ugdymo mokytojas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
3. Ikimokyklinio ugdymo mokytojas už darbo drausmės pažeidimus gali būti atleistas iš darbo.